CELEX: 62011TN0602
Language: fi
Date: 2011-11-22 00:00:00
Title: Asia T-602/11: Kanne 22.11.2011 — Pêra-Grave v. SMHV — Fundação De Almeida (QTA S. JOSÉ DE PERAMANCA)

4.2.2012   
            
            
               FI
            
            
               Euroopan unionin virallinen lehti
            
            
               C 32/30
            
         Kanne 22.11.2011 — Pêra-Grave v. SMHV — Fundação De Almeida (QTA S. JOSÉ DE PERAMANCA)
   (Asia T-602/11)
   2012/C 32/63
   Kannekirjelmän kieli: englanti
   
      Asianosaiset
   
   
      Kantaja: Pêra-Grave Sociedade Agrícola, Unipessoal, Lda (Évora, Portugali) (edustaja: asianajaja J. de Oliveira Vaz Miranda Sousa)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Fundação Eugénio De Almeida (Évora, Portugali)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 1797/2010-2 19.9.2011 tekemän päätöksen niin, että haettua tavaramerkkiä vastaan esitetty väite hylätään kokonaisuudessaan ja siten tavaramerkkihakemus hyväksytään kaikilta osin; ja
            
         
               —
            
            
               velvoittamaan vastaajan vastaamaan omista oikeudenkäyntikuluistaan ja korvaamaan kantajalle tästä oikeudenkäynnistä aiheutuneet kulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Kuviomerkki ”QTA S. JOSÉ DE PERAMANCA” luokkaan 33 kuuluvia tavaroita varten — Yhteisön tavaramerkkihakemus nro 7 291 669
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Tavaramerkiksi nro 283 684 luokkaan 33 kuuluvia tavaroita varten Portugalissa rekisteröity kuviomerkki ”VINHO PÊRAMANCA TINTO”; tavaramerkiksi nro 308 864 luokkaan 33 kuuluvia tavaroita varten Portugalissa rekisteröity kuviomerkki ”VINHO PÊRAMANCA BRANCO”; hakemus nro 405 797 kuviomerkin ”PÊRAMANCA”; rekisteröimiseksi tavaramerkiksi luokkaan 33 kuuluvia tavaroita varten Portugalissa
   
      Väiteosaston ratkaisu: Väitteen hylkääminen
   
      Valituslautakunnan ratkaisu: Väitteen ja valituksen hyväksyminen, riidanalaisen päätöksen kumoaminen ja yhteisön tavaramerkkihakemuksen hylkääminen kaikkien riidanalaisten tavaroiden osalta
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohdan rikkominen, koska valituslautakunta (i) teki oikeudellisen virheen, kun se antoi lukuisille merkkien ulkoasua, lausuntatapaa ja merkityssisältöä koskeville eroavaisuuksille kokonaisuudessaan pienemmän merkityksen sekä antoi suuremman ja siten liioitellun merkityksen merkkien ainoan yhteisen osatekijän eli sanaosien ”PÊRA” ja ”MANCA” luomalle yleisvaikutukselle, ja (ii) sovelsi asiassa T-332/05 (”TERRANUS v. TERRA”) annetussa tuomiossa vahvistettuja periaatteita ja lähestymistapaa virheellisesti ratkaistavana olevaan asiaan sekä katsoi virheellisesti, että riidanalaiset merkit olivat yleisvaikutukseltaan siinä määrin samankaltaisia, että ne voivat synnyttää sekaannusvaaran.